SAN VICENTE, Ilocos Sur – Nasarakan ti bangkay ti maysa a baro a tumtumpaw iti karayan ti Sitio Urdas, Barangay San Sebastian ditoy nga ili idi Marso 24.
Segun iti report, nasarakan ti lamolamo a bangkay ni Ignacio Remular Reotutar, baro, residente iti Barangay Bantaoay ditoy nga ili.
Nasarakan pay dagiti lupot ti biktima iti asideg ti karayan.
Mapapati a nakainum ti biktima ket nupay saan a palubosan ti pamiliana, rimmuar latta ket naammuan laengen dagitoy ti napasamak kenkuana iti kabigatanna.#
ilo_Latn ilo_Latn ilo_Latn ilo_Latn